cyanic-selkie/wikianc huggingface dataset:
(3053) Դրեզդեն
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բոլշոե Օզերո (գյուղ, Ասկինսկի շրջան)
Բոլշոե Օզերո (Большое Озеро, Олокүл), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2012 թվականին գրանցված տվյալներով կազմում էր 10 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ասկինսկի շրջանի բնակավայրեր
Թուրքական լիրա
Թուրքական լիրա (Türk Lirası), ներկայումս Թուրքիայի, իսկ դրանից առաջ Օսմանյան կայսրության դրաման միավորը։ Գործածության մեջ է մտել 1884 թ. սուլթան Աբդուլ Մեջիդի կողմից կատարված բարեփոխումների ժամանակ։
2005 թ. հունվարի 1-ից, Թուրքիայի կենտրոնական բանկի կողմից ձեռնարկված հակաինֆլացիոն միջոցառումներից հետո շրջանառության մեջ մտցվեց այսպես կոչված «նոր թուրքական լիրան», որի մեկ լիրան հավասար էր նախկինի 100 000-ին, իսկ սկսած 2009 թվականից «նոր» տերմինը այլևս չի գործածվում։
Ծանոթագրություններ
Կատեգորիա:Դրամական միավորներ Կատեգորիա:Եվրոպական արժույթներ Կատեգորիա:Ասիական արժույթներ Կատեգորիա:Թուրքիայի պատմություն Կատեգորիա:Թուրքիայի Հանրապետության պատմություն
Վերին Ագուլիս
Վերին Ագուլիս (նաև՝ Ագուլիս, Ագուլիք, Վերին Ագուլիք, Ակուլիս, Վերին Ակուլիս', Այգուլիս, Այլիս, Յուխարի Այլիս, Արգուլիք, Արկուլիս, Արքուլիք, Աքուլիս, Աքուլիք, Իգուլիս, Իվգյուլիս, տեղական բարբառով՝ Յուգյուլիս, Յուքյուլիս, Ոսկեձոր, այժմ կոչվում է՝ Yuxarı Əylis - Յուխարի Այլիս), գյուղ ներկայիս Ադրբեջանի կազմում գտնվող Նախիջևանի Ինքնավար Հանրապետության Որդուարի շրջանում։ Գտնվում է Օրդուբադ քաղաքից հյուսիս-արևմուտք, Ագուլիս գետի միջին հոսանքում, այգեվետ վայրում։
Պատմություն
Ագուլիսը նախկինում եղել է գյուղաքաղաք (ավան) և մտել է Մեծ Հայքի Սյունիք աշխարհի Գողթն գավառի մեջ, կառուցված էր լեռան ժայռոտ լանջին։ Գողթնը տարբեր ժամանակներում մտել է Վասպուրական աշխարհի մեջ։ Արգուլիք ձևով առաջին անգամ հիշատակվում է 11-րդ դարից։ Եղել է Գողթն գավառի ամենանշանավոր ավանը։ Ժողովրդական ստուգաբանությամբ նշանակում է «այգիներով լի», «ակն ի լույս» ։
16-րդ դարում հիշվում է որպես Ռուսաստանի, Պարսկաստանի, Արևմտյան Եվրոպայի ու Հնդկաստանի հետ առևտրական կապեր ունեցող վաճառաշահ քաղաք։ 17-րդ դարում, Ջուղայի ավերումից հետո դարձել է բարեկարգ ։ 1752 թվականին, Ատրպատականի Ազատ խանի արշավանքի հետևանքով քաղաքն զգալիորեն ավերվել է (Ագուլիսի աղետ)։
Պատմության մեջ հայտնի են Ագուլիսի մի շարք հեղեղումներ, որոնցից ամենասոսկալիները 1872 և 1884 թվականներին տեղի ունեցած հեղեղեումներն են։ Հայտնի են Ագուլիսի 1666, 1668 և 1880 թվականների երկրաշարժերը։
Երկու Ագուլիսները ավերվել են 1918 (1919) թվականին թուրքական զորքերի կողմից։ Որոշ ժամանակ անց Ագուլիսում բնակություն են հաստատում թաթար (ադրբեջանցի) մի քանի ընտանիքներ և մասամբ վերականգնվում է այն։
Բնակչություն
Ագուլիսում այժմ ապրում են ադրբեջանցիներ, որոնք զբաղվում են անասնապահությամբ և դաշտավարությամբ ։
Տնտեսություն
19-րդ դարի վերջերին Ագուլիս գյուղն ուներ արհեստավորական և առևտրական 100 կրպակ ու խանութ, առանձնապես հայտնի էին կտավագործները ։ Ձեռներեց ու գործունյա արհեստավորներ (հատկապես մետաքսագործներ), առևտրականներ ու այգեգործներ էին ագուլիսցիները։
Ճարտարապետություն
Ագուլիսը հարուստ էր ճարտարապետական հուշարձաններով։ Տարբեր ժամանակներում այստեղ կառուցվել են 12 եկեղեցի ու վանք՝ Սուրբ Թովմա վանք, Սուրբ Քրիստափոր, Սուրբ Հովհաննես, Սուրբ Հակոբ Հայրապետաց և այլն՝ զանազան արձանագրություններով ։ Հռչակավոր էր Սուրբ Թովմա Առաքյալի (Ագուլյաց) վանքը, որի կառուցման ժամանակի մասին տեղեկություններ չեն պահպանվել, հնագույն արձանագրությունը թվագրվում է 1694 թվականին, որը փորագրված էր մուտքի ճակատին, և վերաբերվում էր շենքի նորոգմանը։ Վանքի եկեղեցին խաչաձև հատակագծով հորինվածք ուներ, որի բարձր գմբեթը հենվում էր չորս մեծ սյուների վրա, ուներ նաև երեք փոքր զանգակատուն։ Զարդարված էր որմնանկարներով։ Վանքն ունեցել է պարիսպներ, բնակելի և տնտեսական շինոթյուններ։
Ագուլիսն ուներ 10 թաղ, 8-ը հայաբնակ։ Գյուղաքաղաքն ունեցել է խմելու ջրի բավականին խիտ բաժանարար ցանց, սալահատակված փողոցներ, դպրոց, նաև իգական գիմնազիա, դեղատուն, 17 աղբյուր, երկու բաղնիք, գրադարան-ընթերցարան, մետաքսի գործարաններ, բազմաթիվ արհեստանոցներ, մեծ շուկա և իջևան, շրջապատված էր պտղաբեր այգիներով։ Տները երկհարկ ու եռահարկ էին ։
Նշանավոր է Ագուլիսի միակամար գեղադիր կամուրջը, որը կառուցվել է 1713 թվականին։
Ագուլիսի աղետ
Պատմության մեջ Ագուլիսի ավերումներից մեկը հայտնի է որպես «Ագուլիսի աղետ» իրադարձությամբ, ըստ որի՝ 1752 թվականին Ատրպատականի Ազատ խանը, օգտվելով Պարսկաստանում տիրող անիշխանությունից, արշավում է՝ զավթելու Երևանի խանությունը։ Սակայն նրան չի հաջողվում Երևան ներխուժել։ Արյունարբու Ազատ Խանը նահանջի ճանապարհին հարձակվում է Ագուլիսի վրա։ Քաղաքը կարճ դիմադրությունից հետո գարվվում է։ Ագուլիսը և նրա շրջակա գյուղերն ավերելուց և թալանելուց հետո՝ ազգաբակչության մի մասին և 1200 գերիների քշում են Պարսկաստան։ Ագուլիսը, որը Հին Ջուղայից հետո, 17-18-րդ դարերում Երևանի խանության երկրորդ հարուստ քաղաքն էր, այս ավերումից հետո սկսում է աստիճանաբար անկում ապրել։ Ագուլիսի ազգաբնակչության արտագաղթման պատճառներից մեկն էլ տեղական իշխանությունների՝ թուրքական ու պարսկական ճնշումն էր։
Վասյա Բանկովա
Վասյա Բանկովա (Вася Стефанова Банкова, ), բուլղարացի գիտնական, կենսաբանական ակտիվ նյութերի քիմիայի մասնագետ։ Բուլղարիայի գիտությունների ակադեմիայի թղթակից անդամ է (2014), պրոֆեսոր , քիմիական գիտությունների դոկտոր (2000)։ Բուլղարիայի ԱՆ ֆոտոքիմիայի կենտրոնի Օրգանական քիմիայի ինստիտուտի բնական նյութերի քիմիայի վարիչն է (2009-ից ), որտեղ աշխատում է 1977 թվականից։ 2002 թվականից Սոֆիայի համալսարանի քիմիայի և դեղագործության ֆակուլտետի պատվավոր դասախոս է։ Բուլղարիայի ֆոտոքիմիական ասոցիացիայի նախագահն է ։
Կենսագրություն
1977 թվականին ավարտել է Քիմիական-տեխնոլոգիական ինստիտուտը (ներկայումս՝ Քիմիական տեխնոլոգիայի և մետաղաձուլության համալսարան)՝ օրգանական սինթեզի ինժիներ-քիմիկոս մասնագիտացմամբ։ 1990 թվականին պրոֆեսոր Սիմեոն Պոպովի ղեկավարությամբ Օրգանական քիմիայի ինստիտուտում ստացել է բնական և ֆիզիոլոգիապես ակտիվ նյութերի քիմիայի դոկտորի աստիճան, իսկ 2001 թվականին՝ նույն մասնագիտության քիմիական գիտությունների դոկտորի աստիճան։ Համալսարանն ավարտելուց հետո աշխատել է նույն համալսարանում, սկզբնական շրջանում՝ քիմիայի մասնագետ, 1984 թվականից՝ գիտաշխատող, 1995 թվականից՝ երկրորդ աստիճանի ավագ գիտաշխատող, 2004 թվականից՝ առաջին աստիճանի, 2005 թվականից՝ պրոֆեսոր։ 2009 թվականից ղեկավարում է բնական նյութերի քիմիայի լաբարատորիան։ 1985-1986 թվականներին որպես Հենրիխ Հերցի հիմնադրամի կրթաթոշակառու՝ մասնագիտացել է Գերմանիայի Ռուսական համալսարանում։ 1993 թվականին որպես ԵՄ կենսաթոշակառու եռամսյա մասնագիտացում է անցել Գերմանիայի Սարսկյան համալսարանում։ Վերապատրաստվել է նաև Բրազիլիայում և Իտալիայում (1999 և 2000)։
Մեղրի միջազգային հանձնաժողովի (International Honey Commission), Հարավարևելյան Եվրոպայի երկրների բժշկական և անուշաբույր բույսերի ասոցիացիայի, Բուլղարիայի օրգանական և մետաղաօրգանական քիմիայի խմբի անդամ է։ Ակնամոմի ուսումնասիրության ճապոնական ասոցիացիայի պատվավոր անդամ է, Հունաստանի ապիթերապիայի գիտական կենտրոնի գիտական կոմիտեի պատվավոր անդամ։
Journal of Apiproducts and Apimedical Sceinces և Chemistry Central Journal, նախկինում նաև՝ Evidence-based Complementary and Alternative Medicinе (2007-2014) ամսագրերի խմբագրական խորհրդի անդամ է։
Միջազգային գիտաժողովների մասնակից է, դրանց գիտական խորհուրդների անդամ։ 2018 թվականի սեպտեմբերի 28-29-ը Սոֆիայում կայացած Second Propolis Conference — Propolis in human and bee health conferece գիտաժողովի կազմկոմիտեի նախագահն էր ։
Բանկովայի ղեկավարությամբ պաշտպանել է երկու դոկտորանտ։ Նա գլխավորում է ակնամոմի հետազոտությունները, որով զբաղվում է ավելի քան 20 տարի։ Դրա հիման վրա ավելի քան 80 աշխատանք է հրատարակել միջազգային գրախոսվող ամսագրում։
Հրատարակել է ավելի քան 160 աշխատանք, տպագրվել է ''PLoS One, European Journal of Medicinal Chemistry[en], Journal of Ethnopharmacology[en], Phytochemistry[en], Fitoterapia[en], J. Agric. Food Chem.[en], Talanta[en], Food Chemistry[en], Planta Medica[en]'' և այլ ամսագրերում։
Արտաքին հղումներ
Կատեգորիա:Բուլղարացի քիմիկոսներ
Զվարճալի Աստվածաշունչ
«Զվարճալի Աստվածաշունչ մեծահասակների և երեխաների համար» (La Bible amusante pour les grands et les enfants), աթեիստական գրականության գիրք։
Գրքի հեղինակը ֆրանսիացի գրող և լրագրող, կաթոլիկության և կղերականության թունդ հակառակորդ Լեո Տաքսիլն է (իսկական անունը՝ Գաբրիել Անտուան Պաժես, 1854-1907)։ Գաբրիել Պաժեսը, ով իրեն հետագայում անվանեց Լեո Տաքսիլ, դեռևս հինգ տարեկան հասակից դաստիարակվել է ճիզվիտական վանքում ։
Պատմություն
Առաջին անգամ հրատարակվել է 1882 թվականի հունիսին՝ մինչ Տաքսիլի սկանդալային ինքնաբացահայտումը։
Ինքը՝ Լեո Տաքսիլը «Զվարճալի Աստվածաշնչի» մասին գրել է․
Գրականություն
Կատեգորիա:Աթեիստական գրականություն Կատեգորիա:1882 գրքեր Կատեգորիա:Աստվածաշունչ Կատեգորիա:Քրիստոնեությունը քննադատող գրքեր
Սթենլի Ամուզի
Սթենլի Ամուզի (Stanley Amuzie ), նիգերիացի ֆուտբոլիստ, «Ալյումինի» ֆուտբոլային ակումբի պաշտպան։ Խաղացել է Նիգերիայի ֆուտբոլի ազգային հավաքականում։ Ռիո դե Ժանեյրոյի 2016 թվականի ամառային Օլիմպիական խաղերի մասնակից։
Ակումբային կարիերա
Ամուզին Իտալական «Պարմա» ակումբի սան է։ 2015 թվականին ամռանը «Սամպդորիան» ցանկանում էր ձեռք բերել ֆուտբոլիստին, սակայն վնասվածքի պատճառով պայմանագրի կնքումը հետաձգվել է կես տարով։ 2016 թվականին տեղափոխությունը կայացել է։ Խաղային պրակտիկա ձեռք բերելու համար Սթենլին անմիջապես վարձակալության է հանձնվել պորտուգալական «Օլյանենսե» ֆուտբոլային ակումբին։ Փետրվարի 17-ին «Վարզիմի» դեմ խաղում նա նորամուտն է նշել Սեգունդա լիգայում ։ Ապրիլի 17-ին «Ֆարենսեի» դեմ խաղում Ամուզին իր առաջին գոլն է խփել «Օլյանենսեի» կազմում ։ 2017 թվականին ամռանը Սթենլին վարձավճարով տեղափոխվել է Շվեյցարիայի «Լուգանո» ֆուտբոլային ակումբ։
Միջազգային կարիերա
2016 թվականին ամռանը Սթենլին Ռիո դե Ժանեյրոյում ընթացող ամառային օլիմպիական խաղերում դարձել է բրոնզե մեդալակիր։ Մրցաշարին նա խաղացել է Ճապոնիայի ,Շվեդիայի ,Կոլումբիայի, Դանիայի , Գերմանիայի , Հոնդուրասի ֆուտբոլի օլիմպիական հավաքականնների դեմ խաղերում ։
Ձեռքբերումներ
Նիգերիայի ֆուտբոլի օլիմպիական հավաքական (Մինչև 23)
Արտաքին հղումներ
Կատեգորիա:Փետրվարի 28 ծնունդներ Կատեգորիա:1996 ծնունդներ Կատեգորիա:Նիգերիացի ֆուտբոլիստներ Կատեգորիա:Նիգերիայի հավաքականի ֆուտբոլիստներ Կատեգորիա:2016 թվականի Ամառային օլիմպիական խաղերի բրոնզե մեդալակիրներ Կատեգորիա:Օլյանենսեի ֆուտբոլիստներ Կատեգորիա:Սամպդորիայի ֆուտբոլիստներ
Չերվոնոարմեյսկոե (գյուղ, Զաչեպիլովի շրջան)
2001 թվականի տվյալներով Չերվոնոարմեյսկոե գյուղում բնակվում էր 185 մարդ։ Բնակավայրը զբաղեցնում է 0,9 կմ² տարածք։ Բնակչության խտությունը կազմում էր 205,56 մարդ/կմ²։
Կոռնելիու Բաբա
Կոռնելիու Բաբա`, ռումինացի նկարիչ։ ՌԱՀ ժողովրդական նկարիչ (1962 թվական), Ռումինիայի ԳԱ (1963 թվական) և Գերմանիայի գեղարվեստի ակադեմիայի (ԳԴՀ, 1964 թվական) թղթ. անդամ, ԽՍՀՄ գեղարվեստի ակադեմիայի պատվավոր անդամ (1958 թվական)։
Կենսագրություն
1938 թվականին ավարտել է Յաշի գեղարվեստի դպրոցը։ Նկարել է ռումին գյուղացու կյանքը պատկերող թեմատիկ-կոմպոզիցիոն նկարներ («Ընթրիք» 1942 թվական, «Հանգիստը դաշտում», 1954 թվական, «Գյուղացիներ», 1958 թվական, «Ընտանիք», 1963 թվական), դիմանկարներ («Ինքնադիմանկար», 1955 թվական, «Կանացի դիմանկար», 1956 թվական, բոլորն էլ Բուխարեստի ՌԱՀ Արվեստի թանգարանում, «Զամպագճյանի դիմանկարը» 1957 թվական, Զամպագճյան թանգարան, Բուխարեստ), նատյուրմորտներ («Նատյուրմորտ ձկնով» 1947 թվական, Յաշի Գեղարվեստական թանգարան), նկարազարդել է ռումին գրողների երկեր։ Բաբա Կոռնելիուի ռեալիստական արվեստին հատուկ է մոնումենտալիզմը, հոգեբանական խորությունն ու դինամիկ լարվածությունը, զգայական հագեցվածությունն ու կառուցողական հստակությունը։ ՌԱՀ պետական մրցանակի դափնեկիր է։
Ծանոթագրություններ
Կատեգորիա:Ռումինացի նկարիչներ Կատեգորիա:Ռումինացի մանկավարժներ
Մալկովո (գյուղ, Վելիժսկի շրջան)
Մալկովո (Мальково), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմել է 0 մարդ։
Գտնվում է շրջանի հյուսիս-արևմտյան մասում՝ Վելիժից 11 կմ արևելք, P133 Սմոլենսկ-Նևել մայրուղուց 10 կմ արևելք, Չեռնավկա գետի ափին։ Գյուղից 75 կմ հարավ գտնվում է Գոլինկի երկաթուղային կայարանը՝ Սմոլենսկ-Վիտեբսկ գծի վրա։
Պատմություն
Հայրենական մեծ պատերազմի ժամանակ ՝ 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Սեբաստիան Քոու
Սեբաստիան Նյուբոլդ Քոու, բարոն Քոու (Sebastian Coe, ), բրիտանացի քաղաքական գործիչ, թեթև ատլետ, IAAF նախագահ, բրիտանական կայսրության շքանշանի հրամանատար-ասպետ։ 1992-1997 թվականներին անգլիական խորհրդարանի անդամ Կոռնուոլ կոմսությունից, 2000 թվականից ցմահ պեր, Ռենմորսկի բարոն (Սուրրեի կոմսություն)։ 1500 մ վազքի երկակի չեմպիոն։
Կենսագրություն
Սեբաստիան Քոուի մարզիչն իր հայրն էր՝ Փիթեր Քոուն։ 1979 թվականի հուլիսին Օսլոյի Բիշլետ ստադիոնում վազելով 800 մետր՝ Քոուն հատեց եզրագիծը 1.42,33 վայրկյանում՝ գերազանցելով աշխարհի ռեկորդը 1,11 վայրկյան արագությամբ։ Մեկ մղոն վազքը 3.48,95 վայրկյան արագությամբ նրա 2-րդ համաշխարհային ռեկորդն էր։ 1979 թվականին Ցյուրիխում (Weltklasse Zürich) 1500մ մրցատարածությունում Քոուն ցույց տվեց 3.32,03 արդյունք, որը դարձավ նրա երրորդ համաշխարհային ռեկորդը։ Նա իր վարկանիշով դարձավ առաջինը 800մ և 1500 մ մրցատարածությունում։ 1979 թվականին Թրեք էնդ Ֆիլդ Նյուզ «Track & Field News» ամսագրի տվյալներով համարվել է աշխարհի լավագույն թեթև ատլետը։ 1990 թվականին Քոուն թողել է մեծ սպորտը, որից հետո Մեծ Բրիտանիայում սկսել է զբաղվել քաղաքական գործունեությամբ։ Պահպանողական կուսակցության անդամ է։ 1992 թվականին  ընտրություններում հաղթել է Կոռնուոլլի կոմսության ընտրատեղամասերից մեկում՝ հավաքելով ձայների 31,2 %-ը՝ հակառակ լիբերալ դեմոկրատների թեկնածուի 31,2 % արդյունքի և լեյբորիստների 29,2 % արդյունքի։ 1997 թվականի հերթական ընտրություններում Քոուն ստացավ ձայների 28,8 % -ը և իր տեղը զիջեց լեյբորիստ թեկնածու Քենդիս Էթերթոնին (33,8 %)։
Երբ 2005 թվականին Լոնդոնն ընտրվեց որպես 2012 թվականի Ամառային օլիմպիական խաղերի մայրաքաղաք, Սեբաստիան Քոուն ստանձնեց օլիմպիական խաղերի կազմկոմիտեի ղեկավարումը։ 2007 թվականին լորդ Քոուն ընտրվեց որպես Թեթև աթլետիկայի ֆեդերացիայի միջազգային ասոցիացիայի փոխնախագահ։
2015 թվականի օգոստոսի 19-ին ընտրվել է որպես IAAF -ի նոր նախագահ։ Քոուի ակտիվ դիրքորոշման և WADA-ի միջնորդության շնորհիվ 2015 թվականի նոյեմբերի 13-ին անորոշ ժամկետով կասեցվեց ԹԱՀՌՖ -ի անդամակցությունը IAAF-ին։ Իսկ 2016 թվականի հունիսի 17-ին IAAF-ի խորհուրդը, Քոուի գլխավորությամբ, ԹԱՀՌՖ-ին որակազրկելու որոշումը թողեց ուժի մեջ։  IAAF-ի ղեկավար Սեբաստիան Քոուն հայտարարեց. «Չնայած այն հանգամանքին, որ մեծ աշխատանք էր տարվել, IAAF-ը միաձայն որոշեց, որ ԹԱՀՌՖ-ն չի կարող այդ փուլում վերականգնել իր անդամակցությունը IAAF-ին։ Ռուսական կազմակերպությունը չի համապատասխանում անհրաժեշտ չափորոշիչներին։ Քանի դեռ ԹԱՀՌՖ-ն հեռացված է, նրա անդամները չպետք է մասնակցություն ունենան միջազգային մրցաշարերին կամ IAAF-ին» Չելսի անգլիական ֆուտբոլային ակումբի երկրպագու է։
Թասիկ (Բայազետի գավառ)
Թասիկ, գյուղ Արևմտյան Հայաստանում, Էրզրումի վիլայեթի Բայազետի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Բելգիայի վարչական բաժանում
Բելգիան դաշնային պետություն է, և միևնույն ժամանակ բաղկացած է եռալեզու համայնքներից, երեք տարածաշրջաններից, քառալեզու տարածքներից և տասը նահանգներից։
Նահանգները և մայրաքաղաքային շրջանն իրենց հերթին բաժանվում են համայնքների, որոնց թիվը հասնում է 589-ի։
Եռալեզու համայնքներ
Բելգիան բաժանվում է եռալեզու համայնքների՝
Բրյուսելը պատկանում է և՛ ֆլամանդական, և՛ ֆրանսիական համայնքներին։
Ծանոթագրություններ
Կատեգորիա:Բելգիայի վարչական բաժանում Կատեգորիա:Եվրոպայի երկրների վարչական բաժանում Կատեգորիա:Բելգիա Կատեգորիա:Առաջին աստիճանի վարչական միավորներ
Տարասովկա (գյուղ, Պոդվիսոցկի գյուղական խորհուրդ)
2001 թվականի տվյալներով Տարասովկա գյուղում բնակվում էր 35 մարդ։ Բնակավայրը զբաղեցնում է 0,18 կմ² տարածք։ Բնակչության խտությունը կազմում էր 194,44 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Օրատովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1925 թվականին հիմնադրված բնակավայրեր
Նվեր Սաֆարյան
Նվեր Գևորգի Սաֆարյան, ականավոր ռազմական գործիչ, ԽՍՀՄ գեներալ-մայոր (1943 թ․)։ ԽՍՀՄ կոմունիստական կուսակցության անդամ 1930 թվականից, ՀՍՍՀ VII գումարման Գերագույն խորհրդի պատգամավոր։ Պարգևատրվել է Լենինի, Կարմիր դրոշի չորս, Սուվորովի 2-րդ աստիճանի, Կուտուզովի 2-րդ աստիճանի երկու և «Պատվո նշան» շքանշաններով։ Մասնակցել է Հայրենական մեծ պատերազմին (1941-1945 թթ.), եղել է 89-րդ (Թամանյան) դիվիզիայի հրամանատար։ 89-րդ դիվիզիան անցել է 3.700 կիլոմետր մարտական ուղի (Հյուսիսային Կովկասից մինչև Բեռլին) և նրա հրամանատարությամբ մասնակցել Բեռլինի ճակատամարտին։
Կենսագրություն
1915 թվականին Մեծ եղեռնի ժամանակ հորը կորցնելուց հետո մայրը երկու երեխաների հետ տեղափոխվում է Էջմիածին, որտեղ և հիվանդությունից մահանում է 1919 թվականին։ Մոր մահից հետո Նվերը հայտնվում է Օշականի որբանոցում և 12 տարեկանից սկսած ստիպված էր իր մի կտոր հացը վաստակել սեփական քրտինքով։
Այնուհետ ընդունվում է Ալեքսանդր Մյասնիկյանի անվան միացյալ զինվորական դպրոցը և ավարտում այն 1927 թվականին, 1940 թվականին՝ Մ․ Ֆրունզեի անվան ռազմական ակադեմիան։ 1927 թվականից եղել է Կ․ Ե․ Վորոշիլովի անվան հայկական լեռնահրաձգային դիվիզիայի 3-րդ գնդի դասակի, 1933 թվականից՝ վաշտի հրամանատար, 1940 թվականին նշանակվել է Կիևյան հատուկ զինվորական օկրուգի 58-րդ դիվիզիայի 170-րդ գնդի շտաբի պետ։ Հայրենական մեծ պատերազմի սկզբին գերմանա-ֆաշիստական զավթիչների դեմ կռվել է սահմանամերձ Նադվորնայա քաղաքի շրջանում։ 1941 թվականի հոկտեմբերին նշանակվելով 218-րդ հրաձգային դիվիզիայի 658-րդ գնդի շտաբի պետ (նոյեմբերին՝ հրամանատար), այնուհետև մասնակցել է ուկրաինական Դնեպրոպետրովսկ, Ստալինո քաղաքների պաշտպանությանը, աչքի ընկել հատկապես Վորոշիլովգրադի շրջանում մղված մարտերում։ 1942 թվականի հունիսի 15-ից եղել է 295-րդ դիվիզիայի հրամանատարը, մարտնչել Կովկասի պաշտպանների շարքերում։
Նվեր Սաֆարյանի անունն անխզելիորեն կապված է հայկական 89-րդ (հետագայում՝ Թամանյան) դիվիզիայի հետ, որի հրամանատարությունը 1943 թվականի փետրվարի 13-ին ստանձնելուց հետո, սեպտեմբերից մասնակցել է Նովոռոսիյսկի, Թամանի թերակղզու, 1944 թվականի ապրիլից՝ Կերչի և Սևաստոպոլի, այնուհետև՝ Լեհաստանի ազատագրմանը, 1945 թվականի ապրիլին՝ Ֆրանկֆուրտի, ապա նաև Բեռլինի գրավմանը։ Դիվիզիան հրատարակում էր իր «Կարմիր մարտիկ» հայալեզու թերթը։
Բեռլինի գրավումը դիվիզիան նշել է Ռայխստագի մատույցներում հայկական Քոչարի հաղթական պարով։
1949 թվականին վատառողջության պատճառով զորացրվել է։
Նրա անունով են կոչվում Երևանի թիվ 164 դպրոցը և Երևանի Սաֆարյան փողոցը ։ Նվեր Սաֆարյանի անձնական իրերն ու զինվորական արտահագուստը ցուցադրված են ՀՀ Պաշտպանության նախարարության Ռազմապատմական և Հայաստանի պատմության թանգարաններում։ 1975 թվականին նկարահանվել է «Նվեր Սաֆարյան» փաստավավերագրական ֆիլմը, որում ներկայացված են նրա անցած ուղին և կյանքի վերջին տարիների դրվագները։
Պատկերասրահ
Կատեգորիա:Երկրորդ համաշխարհային պատերազմին մասնակցած հայեր Կատեգորիա:Հայ գեներալներ Կատեգորիա:1907 ծնունդներ Կատեգորիա:Հոկտեմբերի 23 ծնունդներ Կատեգորիա:1982 մահեր Կատեգորիա:Սեպտեմբերի 26 մահեր Կատեգորիա:Հայ ռազմական գործիչներ Կատեգորիա:Հայրենական մեծ պատերազմի մասնակիցներ Կատեգորիա:ԽՄԿԿ անդամներ Կատեգորիա:Կարմիր դրոշի շքանշանի ասպետներ Կատեգորիա:Լենինի շքանշանի ասպետներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:Թոխմախի գերեզմանատանը թաղվածներ Կատեգորիա:Կովկասի պաշտպանության համար մեդալակիրներ Կատեգորիա:Հայկական ԽՍՀ Գերագույն Խորհրդի 8-րդ գումարման պատգամավորներ Կատեգորիա:Գեներալ-մայորներ
Բոլշոե Օկսկոե
Բոլշոե Օկսկոե (Большое Окское), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Պավլովսկի շրջանի բնակավայրեր
Կնքահայր (քավոր)
Կնքահայր, ինչպես նաև կնքամայր, քրիստոնեական ավանդույթի մեջ հոգևոր ծնող, որը մկրտության արարողության ընթացքում Աստծո առջև պատասխանատվություն է վերցնում մկրտվողի կամ մկրտվողների հոգևոր դաստիարակության և բարեպաշտության համար։ Կնքահորը այլ կերպ ասում են նաև վկա, երաշխավոր, սանահայր, կնքավոր։ Վերջինից էլ առաջացել է ավելի կարճ՝ ժողովրդական լեզվում տարածված «քավոր» ձևը, որով դիմում են կնքահորը,  և «քավորկին», որով դիմում են կնքամորը  ։ Կնքահոր անձի ընտրության նպատակն է, որ մկրտվողի կողքին ավելանա նրա մասին հոգացող ու հավատավոր ևս մեկը։ Նա պետք է լինի բարեպաշտ քրիստոնյա և ունենա օրինակելի ընտանիք։ Կնքահայրը անպատճառ պետք է լինի մկրտված և հավատացյալ անձ։ Որպես կնքահայր կարող է հանդես գալ նաև հոգևորականը։
Պարտականություններ
Մկրտության ժամանակ մեծ դեր ունեն կնքահայրն ու ծնողները, որովհետև նրանք մկրտվող մանկան հավատքի թարգմաններն ու ապագա քրիստոնեական դաստիարակության երաշխավորներն են։ Այդ պատճառով հարկ է, որ նրանք լինեն օրինակելի հավատացյալներ և մկրտությունից հետո հետևեն մանկան քրիստոնեական դաստիարակությանը։ Եկեղեցին անթույլատրելի է համարում ծնողների կողմից անհավատ կնքահայրերի ընտրությունը՝ մկրտված մանուկներին գայթակղությունից զերծ պահելու նպատակով։ Կնքահայրը նաև չի կարող անչափահաս և անհավատ լինել, քանի որ նա է կոչված՝ լինելու մկրտվող մանկան գլխավոր հոգևոր դաստիարակը։ Մկրտությունից հետո մկրտվողին մյուռոնից պետք է հանել երրորդ օրը։ Կնքահայրը պետք է ջրով լվանա իր սանի մարմնի այն մասերը, որոնք Սուրբ Մյուռոնով օծվել են։ Ցանկալի է, որ այդ ջուրը թափվի ծառի կամ ծաղիկների տակ։
Ծանոթագրություններ
Կատեգորիա:Ընտանիք Կատեգորիա:Քրիստոնեություն Կատեգորիա:Դաստիարակություն Կատեգորիա:Ազգակցություն և սերում Կատեգորիա:Եկեղեցական իրավունք Կատեգորիա:Կրոն Կատեգորիա:Քրիստոնեական տերմիններ
Պեդաշկա Պերվայա
Պեդաշկա Պերվայա (Педашка Перша), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1799 թվականին։
2001 թվականի տվյալներով Պեդաշկա Պերվայա գյուղում բնակվում էր 4 մարդ։ Բնակավայրը զբաղեցնում է 0,832 կմ² տարածք։ Բնակչության խտությունը կազմում էր 4810 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Զաչեպիլովի շրջանի բնակավայրեր Կատեգորիա:Ուկրաինայի գյուղեր Կատեգորիա:1799 թվականին հիմնադրված բնակավայրեր
(3054) Ստրուգացկիա
(3054) Ստրուգացկիա (Strugatskia), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 11-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 3,091568 ա. մ., առավելագույնը մոտենում է 2,4381 ա. մ. հեռավորության վրա և հեռանում 3,745 ա. մ. ։ Արեգակի շուրջ մեկ ամբողջական պտույտ է կատարում 1985,49 երկրային օրվա ընթացքում, իր ուղեծրով շարժվելով միջինում 0,181316 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,08° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ես սիրում եմ Նոր տարին
«Ես սիրում եմ Նոր տարին» (आई लव न्यू ईयर, I love NY), 2013 թվականի հնդկական մելոդրամա, խորհրդային «Ճակատագրի հեգնանք, կամ բաղնիքդ անուշ» (1975) ֆիլմի չհեղինակազորված ռեմեյքը։ Հնդկաստանում ֆիլմի պրեմիերան կայացել է 2015 թվականի հուլիսի 10-ին ։ Ֆիլմում հնչում են հնդկական կինոյի համար բնութագրական բազմաթիվ երգեր ։ Նկարահանումներն անցկացվել են Նյու Յորքում, Մումբայում և Բանգկոկում ։
Սյուժե
Ռանդիր Սինգհը, որ արտագաղթել է Հնդկաստանից, Չիկագոյում աշխատում է բանկային ոլորտում և նվիրված աշխատող է։ Նա արդեն 40 տարեկան է, սակայն դեռևս չի ամուսնացել, որովհետև ամաչկոտ է կանանց հետ շփման մեջ։ Նոր տարվա նախօրեին նա վերջապես հաղթահարում է երկչոտությունն ու որոշում Ամանորը դիմավորել իր ընկերուհու՝ Ռիայի հետ իր բնակարանում, որտեղ պատրաստվում է առաջարկություն անել նրան։ Տիկուն, որ 26-ամյա ուսուցչուհի է Նյու Յորքից, պատրաստվում է Ամանորը տոնել իր փեսացուի՝ Իշանի հետ։ Շոգեբաղնիքում ընկերների հետ շքեղ գինարբուքից հետո Ռանդիրը հայտնվում է ինքնաթիռում, թռչում Նյու Յորք և ընկնում Տիկուի բնակարան։ Նրա բանալին բացում է այն բնակարանի դուռը, որտեղ ամեն ինչ հենց այնպիսին է, ինչպես իր բնակարանում։ Այդպես բանկային ոլորտի աշխատողը հյուրընկալվում է ուսուցչուհուն, ծանոթանում նրա խանդոտ փեսացուի, գործընկերների ու ընկերուհու հետ։ Մի շարք անհեթեթ ու զվարճալի դեպքերից հետո Ռանդիրն ու Տիկուն բաժանվում են։ Ռանդիրը վերադառնում է աշխատանքի, սակայն չի կարողանում մոռանալ նրան, ում հետ ծանոթացել էր Նյու Յորքում ։
Բնօրինակի ստեղծող անձնակազմի վերաբերմունք
Ֆիլմի տիտրերում հիշատակված չեն խորհրդային բնօրինակի հեղինակները։ Խորհրդային ֆիլմի ռեժիսոր և սցենարի հեղինակ Էլդար Ռյազանովը, ըստ իր օգնականի խոսքերի, ոչինչ չի իմացել հնդկական ռեմեյքի մասին և ոչ մի կապ չունի դրա հետ ։
Արտաքին հղումներ
Կատեգորիա:Հնդկական ֆիլմեր Կատեգորիա:2013 ֆիլմեր Կատեգորիա:Ամանորյա ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Չիկագոյում նկարահանված ֆիլմեր Կատեգորիա:Հինդի լեզվով ֆիլմեր
Պիգմենտ
Պիգմենտ կամ գունափոշի (pigmentum — գույն), գունավոր նյութ, փոշի, որը ներկերի բոլոր տարատեսակների կարևորագույն բաղկացուցիչ մասն է կազմում՝ որոշելով նրա գունային հատկանիշները։ Լինում են բնական և արհեստական։
Գունափոշուն կապակցող նյութեր ավելացնելով ստացվում են տարբեր տեխնիկական հատկություններով օժտված զանազան ներկեր՝ յուղաներկ, ջրաներկ, պաստել և այլն ։
Պիգմենտներ (լատիներեն՝ pigmentum-ներկ), գունակներ, կենսաբանության մեջ, օրգանիզմների հյուսվածքների կազմության մեջ մտնող գունավոր նյութեր։ Պայմանավորում են բույսերի, միկրոօրգանիզմների, կենդանիների մաշկի, մազերի, աչքերի ևն գույնը և կարևոր դեր են խաղում կենսագործունեության պրոցեսներում։ Բուսական և կենդանական օրգանիզմների մեծ մասում առավել տարածված են կարոտինոիդները և պորֆիրինները՝ Քիմիական բնույթով ամենատարբեր օրգանական միացություններ են։ Պիգմենտներ գտնվում են բջջի կառուցվածքային գոյացություններում, երբեմն օրգանիզմի հեղուկներում (լուծված վիճակում), օրինակ, քլորոֆիլը կենտրոնացած է քլորոպլաստներում, հեմոգլոբինը էրիթրոցիտներում, ֆլավոնոիդները՝ բույսերի բջջահյութում։ Սպիտակուցների և լիպիդների հետ կապված Պիգմենտներ մտնում են կենսաբանական թաղանթների կառուցվածքի մեջ։ Պիգմենտների գույնը պայմանավորված է նրանց մոլեկուլներում գունակիրների առկայությամբ։ Պիգմենտներ լայնորեն տարածված են բնության մեջ։ Պիգմենտային համակարգը այն օղակն է, որը կապում է արտաքին միջավայրի լուսային պայմանները օրգանիզմի նյութափոխանակության հետ։ Բույսերում Պիգմենտների ամենակարևոր ֆունկցիաներից մեկը դրանց մասնակցությունն է ֆոտոսինթեզին։ Բացի այդ լույսի կլանումը մեծ դեր է կատարում բույսերի աճման, զարգացման և շարժման պրոցեսներում։ Կենդանիների օրգանիզմում Պիգմենտների կարևորագույն ֆունկցիան է տեսողության պրոցեսին մասնակցելը։ Հեմոգլոբինը և արյան մյուս Պիգմենտները շնչառության օրգաններից թթվածինը տեղափոխում են դեպի հյուսվածքները։ Ցիտորոմները, շնչառական քրոմոգենները ևն լինելով ֆերմենտներ մասնակցում են հյուսվածքային շնչառությանը։
Ծանոթագրություններ
Կատեգորիա:Քիմիական տեխնոլոգիա Կատեգորիա:Գունանյութեր Կատեգորիա:Ներկանյութեր
Աստերոիդների ցանկ (140001-140100)
Աստերոիդների ցանկ (139901-140000) * Աստերոիդների ցանկ * Աստերոիդների ցանկ (140101-140200)
Թավլա (Բայազետի գավառ)
Թավլա, գյուղ Արևմտյան Հայաստանում, Էրզրումի վիլայեթի Բայազետի գավառում ։ Գտնվում էր Բայազետ քաղաքից մի քանի կմ արևելք։
Պատմություն
1877-1878 թվականների ռուս-թուրքական պատերազմի ժամանակ բնակչությունը գաղթել է Կովկաս։
Բնակչություն
1877 թվականին ուներ 41 հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Կմախքը պահարանում
Կմախքը պահարանում (Skeleton in the closet կամ ), անգլիական արտահայտություն, թևավոր խոսք, որը խորհրդանշում է կենսագրության (անձնական, ընտանեկան, կորպորատիվ և այլն) կոնկրետ թաքնված փաստը, որի բացահայտման պարագայում կարող է էական վնաս հասցնել անձի հեղինակությանը ։ Ելնելով կոնտեքստից՝ այս արտահայտությունը կարող է ընկալվել որպես տանը թաքցված մարմին, որն այնքան է մնացել, որ պահպանվել են միայն ոսկորները։
Արտահայտության ծագումը կապված է բժշկության հետ։ Մինչև 1832 թվականը Բրիտանիայում բժիշկներին արգելվել է աշխատել մեռյալների մարմինների հետ, երբ երկրի խորհրդարանն ընդունեց Անատոմիական ակտը ։ Մինչ այդ միակ մարմինները, որոնք բժշկական նպատակներից ելնելով օգտագործվել են արտաշիրինման համար, եղել են գլխատված հանցագործների մարմինները։ Չնայած 18-րդ դարում Բրիտանիայում հանցագործների գլխատումը հազվադեպ հանդիպող երևույթ չէր, քիչ հավանական էր, որ կոնկրետ բժշկի տրամադրության տակ, իր աշխատանքային կեսնագրության ընթացքում, կարող էր հայտնվել մահացածի մարմին։ Այդ իսկ պատճառով բժշկի համար, որի համար մեծ պատիվ էր մահացած բանտարկյալի մարմնի մշակումը, սովորական պրակտիկա էր գիտահետազոտական նպատակներով պահել մահացածի մարմինը։ Այդուհանդերձ, հանրային կարծիքը բժիշկներին թույլ չէր տալիս կմախքներին բացահայտ պահել, այդ իսկ պատճառով բժիշկներն ստիպված էին պահել կմախքները պահարանում։ Հենց այդ պատճառով էլ շատերը կասկածում էին, որ բժիշկները իրենց մոտ մի տեղ պահում էին կմախքները և, այդ տեղերից մեկը համարվում էր պահարանը ։
Թևավոր խոսքն առաջին անգամ կիրառվել է Ուիլյամ Հենդրի Սթոուելի պիեսում, որն առաջին անգամ տպագրվել է 1816 թվականի նոյեմբերին բրիտանական «The Eclectic Review» ամսագրում (էջ 468) ։ «Կմախքը» այս դեպքում նշանակել է ինֆեկցիոն կամ ժառանգական հիվանդություն ։
«Cupboard» տերմինն օգտագործվում է բրիտանական անգլերենում, իսկ «closet»-ը՝ ամերիկյան անգլերենում ։ Թևավոր խոսքը ներկայացվել է Անգլերենի Օքսֆորդի բառարանում և Ուեբսթերի բառարանում՝ «skeleton» բառի տակ։ Քեմբրիջի ակադեմիական բառարանում (Cambridge Academic Content Dictionary) թևավոր խոսքը ներկայացված է առանձին արտահայտությամբ։ Անգլերենից այդ թևավոր խոսքն անցել է այլ լեզուներ։
Ծանոթագրություններ
Կատեգորիա:Թևավոր խոսքեր
Վերին Ազա
Վերին Ազա (այժմ կոչվում է՝ Azadkənd - Ազադքենդ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում ։ Գտնվում է Արաքսի ձախակողմյան Գիլան վտակի ստորին հոսանքում, ձախ ափին, Օրդուբադ քաղաքից մոտ 17 կմ արևմուտ ։
Պատմություն
Վերին Ազան գտնվում է Մեծ Հայքի պատմական Գողթն գավառում, Գիրան գետի ստորին հոսանքում, անմիջապես գետի ձախ ափին, այգևետ վայրում՝ Օրդուբադ քաղաքից 17 կմ արևմուտք ։ Գյուղը 15-րդ դարում հիմնադրվել է պատմական Ազատ քաղաքատեղիի ավերակների վրա և կազմված Է եղել 160-220 տուն հայ բնակչությունից ։ Գյուղը նախկինում գտնվում էր Երևանի նահանգի Նախիջևանի գավառի կազմում, խորհրդային տարիներին՝ Նախիջևանի ԻՍՍՀ-ի Օրդուբադի շրջանում ։
Ենթադրվում է, որ ինչպես Վերին, այնպես էլ Ներքին Ազա գյուղերը իրենց անունները ստացել են Ազատ քաղաքի անվանումից ։
Բնակչություն
Գյուղի բնակիչները եկել են Պարսկահայաստանից 1828-1829 թվականներին։ 19-րդ դարի վերջերին ուներ 700 հայ բնակիչ, 1906 թվականին՝ 1492, 1971-ին 235 բնակիչ ։
Տնտեսություն
Խորհրդային տարիներին Վերին Ազայի կոլտնտեսությունը միավորում է նաև Ներքին Ազա և Դեր գյուղերը ։ Բնակիչները զբաղվում էին շերամապահությամբ, պտղաբուծությամբ, այգեգործությամբ, անասնապահությամբ, մասամբ բանջարաբուծությամբ ։
Հասարակական կառույցներ
1985 թվականի դրությամբ գյուղն ուներ միջնակարգ դպրոց, հիվանդանոց, ակումբ և կինո ։
Պատմամշակութային կառույցներ
Գյուղում պահպանվել է Գիլանի վրա 1870-ական թվականներին կառուցված և մինչև այժմ գործող հինգաչքանի կամուրջը և Սուրբ Աստվածածին եկեղեցու ավերակները ։ Սուրբ Աստվածածին եկեղեցին, որը հավանաբար հիմնադրված է եղել 17-րդ դարում, գտնվում է գյուղի արևմտյան կողմի բարձունքի վրա։ ճեղքված և կիսամշակ քարով կառուցված, միանավ հորինվածք ունեցող այս հուշարձանից մնում է միայն նրա աբսիդի ու ավանդատների հատվածները ։
Ծանոթագրություններ
Կատեգորիա:Որդուարի շրջանի բնակավայրեր
Ֆրիդոլսայմ
Բնակչությունը 2006 թվականի դրությամբ կազմում է 236 մարդ, բնակչության խտությունը` 67.05 մարդ/կմ²: Բնակավայրը զբաղեցնում է 3.52 կմ² տարածք:
Աշխարհագրություն
Գտնվում է Փարիզ քաղաքից 380 կմ արևելք, Ստրասբուրգ քաղաքից` 24 կմ հյուսիս-արևմուտք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 158 աշխատունակ (15-64 տարեկան) բնակիչ, որոնցից ակտիվ էին 132-ը, իսկ ոչ ակտիվները` 26: Ակտիվության ցուցանիշը կազմում է 83,5 %: 132 աշխատունակ մարդկանցից աշխատել է 125 անձ (64 տղամարդ և 61 կին): Գործազուրկ են եղել 7 անձ (5 տղամարդ և 2 կին): 26 անաշխատունակներից 12-ը եղել են աշակերտներ կամ ուսանողներ, 12-ը` թոշակառուներ, իսկ 2-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տարասովկա (գյուղ, Օրատովկայի շրջան)
Տարասովկա (Тарасівка), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1920 թվականին։
2001 թվականի տվյալներով Տարասովկա գյուղում բնակվում էր 104 մարդ։ Բնակավայրը զբաղեցնում է 0,353 կմ² տարածք։ Բնակչության խտությունը կազմում էր 294,62 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Օրատովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1920 թվականին հիմնադրված բնակավայրեր
Բոլշոե Օնդրովո
Բոլշոե Օնդրովո (Большое Ондрово), գյուղ Ռուսաստանի Լենինգրադի մարզի Գատչինսկի շրջանի կազմում։
Մալյաևկա
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վոլգոգրադի մարզի Լենինսկի շրջանի բնակավայրեր
Պետրովսկոե (գյուղ, Զաչեպիլովի շրջան)
Պետրովսկոե (Петрівське), գյուղ Ուկրաինայի Խարկովի մարզի Զաչեպիլովի շրջանում։ Բնակավայրը նախկինում նաև անվանվել է Պետրովկա։ Հիմնադրվել է 1675 թվականին։
Արտաքին հղումներ
Կատեգորիա:Ուկրաինայի Խարկովի մարզի Զաչեպիլովի շրջանի բնակավայրեր Կատեգորիա:Ուկրաինայի գյուղեր Կատեգորիա:1675 թվականին հիմնադրված բնակավայրեր
Քլորաջրածին
Ֆիզիկական հատկությունները
Քլորաջրածինը անգույն, սուր հոտով գազ է, ջրում շատ լավ է լուծվում, 1,3 անգամ ծանր է օդից։ Խոնավ օդում այն ծխում է։ Եռում է -85°С-ում, tհալ=-114°С։0°С-ում 1 ծավալ ջրում լուծվում է 500 ծավալ քլորաջրածին։
Ռազմական քեյնսականություն
Ռազմական քեյնսականություն, տնտեսական քաղաքականություն, որը հիմնված է այն դիրքորոշման վրա, որ կառավարությունը տնտեսական աճը խթանելու համար պետք է ավելացնի ռազմական ծախսերը։ Սա հարկաբյուջետային խթանման քաղաքականություն է, որը պաշտպանում էր Ջոն Մեյնարդ Քեյնսը։ Բայց այն դեպքում, երբ Քեյնսը պաշտպանում էր հանրային օգտակար իրերի (մասնավորապես ենթակառուցվածքների) պետական ծախսերի ավելացումը, պետական լրացուցիչ ծախսերը հատկացվում են ռազմական արդյունաբերությանը։ Ընդ որում պաշտպանության ոլորտն այն ոլորտն է, որի նկատմամբ գործադիր իշխանությունն ունի ավելի հայեցողական իշխանություն։ Նման քաղաքականության բնորոշ օրինակներն են Նացիստական Գերմանիան կամ Միացյալ Նահանգները Երկրորդ համաշխարհային պատերազմի ընթացքում և դրանից հետո, Ֆրանկլին Դ. Ռուզվելտի և Հարի Ս. Թրումանի նախագահության ընթացքում։ Տնտեսության այս տեսակը կապված է սոցիալական պետությունների և միլիտարիզմի միջև փոխկախվածության հետ, որոնցում վերջինս առաջինին կերակրում է պոտենցիալ անսահմանափակ պարույրով։ Տերմինը հաճախ օգտագործվում է նվաստացուցիչ կերպով այն քաղաքական գործիչների նկատմամբ, ովքեր ակնհայտորեն մերժում են քեյնսյան տնտեսությունը։ Բայց օգտագործում են քեյնսյան փաստարկներ` ի պաշտպանություն չափազամց մեծ ռազմական ծախսերի ։
Քլորաջրածին
Ստացումը
H2+Cl2=2HCl
Ռազմական քեյնսականություն
Քեյնսյան տնտեսություն և դրա կիրառում
Ռազմական քեյնսականության առավել անմիջական տնտեսական քննադատությունը պնդում է, որ ոչ ռազմական հանրային ապրանքների վրա պետական ծախսերը, ինչպիսիք են առողջապահությունը, կրթությունը, հասարակական տրանսպորտը և ենթակառուցվածքների վերանորոգումը, ավելի շատ աշխատատեղեր են ստեղծում, քան համարժեք ռազմական ծախսերը ։
Քլորաջրածին
Ստացումը
2.Լաբորատորիայում ստանում են քլորիդների և խիտ ծծմբական թթվի փոխազդեցությունից.
2NaClչոր+H2SO4խիտ=NaHSO4+HCl↑
Ռազմական քեյնսականություն
Քեյնսյան տնտեսություն և դրա կիրառում
Ռազմական քեյնսականության քննադատ Նոամ Չոմսկին պնդում է, որ ռազմական քեյնսականությունը պետությանն առավելություններ է տալիս ոչ ռազմական քեյնսականության նկատմամբ։ Մասնավորապես, ռազմական քեյնսականությունը կարող է իրականացվել ավելի քիչ հանրային շահով և մասնակցությամբ։ Նա ասել է, որ սոցիալական ծախսերը կարող են արթնացնել հանրային շահն ու մասնակցությունը, դրանով իսկ ուժեղացնելով ժողովրդավարության սպառնալիքը, հասարակությունը հոգ է տանում հիվանդանոցների, ճանապարհների, թաղամասերի և այլնի մասին, բայց կարծիք չունի հրթիռների և բարձր տեխնոլոգիական կործանիչների ընտրության մասին։ Ըստ էության, երբ հասարակությունն ավելի քիչ է հետաքրքրվում պետական ծախսերի մանրամասներով, դա պետությանը տալիս է ավելի մեծ ազատություն, թե ինչպես է նա ծախսում գումարը ։
Քլորաջրածին
Ստացումը
2NaClչոր+H2SO4խիտ=Na2SO4+2HCl↑
3.Քլորաջրածին կարող ենք ստանալ նաև բարդ նյութերի հիդրոլիզից.
Ռազմական քեյնսականություն
Քեյնսյան տնտեսություն և դրա կիրառում
Երրորդ ռայխի տնտեսության մեծ մասը կենտրոնացած էր ռազմականացման վրա, հատկապես սլավոնական ժողովուրդների հետ հնարավոր պատերազմին նախապատրաստվելու համար, այլ ոչ թե սպառողական ապրանքների արտադրության կամ առևտրային ընդլայնման։ Այնուամենայնիվ, զենքի արդյունաբերության մեջ կապիտալի կենտրոնացումը նպաստեց Գերմանիայի արդյունաբերական կարողությունների արագ ընդլայնմանը և օգնեց նվազեցնել գործազրկության մակարդակը։
Քլորաջրածին
Ստացումը
R-COCl + H-OH → R-COOH + HCl↑
H2O + O=SCl2 → SO2 + 2HCl↑
Ռազմական քեյնսականություն
Քեյնսյան տնտեսություն և դրա կիրառում
Միացյալ Նահանգներում այս տեսությունը կիրառվել է Երկրորդ համաշխարհային պատերազմի ժամանակ, երբ ԱՄՆ-ում նախագահել են Ֆրանկլին Դելանո Ռուզվելտը և Հարի Թրումանը։ Հարի Թրումանն այն ամրագրել է NSC-68 փաստաթղթով։ Ռազմական քեյնսականության ազդեցությունը ԱՄՆ տնտեսական քաղաքականության ընտրության վրա շարունակվեց մինչև Վիետնամի պատերազմը։ Քեյնսականները պնդում են, որ պետական ծախսերը հիմնականում պետք է օգտագործվեն օգտակար նպատակների համար, ինչպիսիք են ենթակառուցվածքային ներդրումները, բայց նույնիսկ անօգուտ ծախսերը կարող են օգտակար լինել ռեցեսիաների ժամանակ։ Ջոն Մեյնարդ Քեյնսը պաշտպանում էր, որ պետական ծախսերը կարող են օգտագործվել հանուն խաղաղության և բարգավաճման՝ պատերազմի և ավերածությունների փոխարեն ։ Նման քաղաքականության օրինակ է համարվում 1930-ականների Հանրային աշխատանքների վարչակազմը Միացյալ Նահանգներում։
Քլորաջրածին
Քիմիական հատկությունները
1.Փոխազդում է մետաղների հետ.
Mg + 2 HCl → MgCl2 + H2↑
FeO + 2 HCl → FeCl2 + H2O
Ռազմական քեյնսականություն
Քեյնսյան տնտեսություն և դրա կիրառում
1933 թվականին Ջոն Մեյնարդ Քեյնսը բաց նամակով դիմեց նախագահ Ֆրանկլին Ռուզվելտին ՝ կոչ անելով նոր նախագահին վերցնել այն գումարը, որը կծախսվի հանրային աշխատանքների ծրագրերի վրա ։ Չնայած գաղափարը սկիզբ է առել Քեյնսից, նմանատիպ տերմինը հաճախ վերագրվում է Բարնի Ֆրենկին, և, կարծես, այն առաջին անգամ օգտագործվել է F-22 կործանիչի ֆինանսավորման կապակցությամբ :
Քլորաջրածին
Քիմիական հատկությունները
MnO2 + 4 HCl → MnCl2 + Cl2↑ + 2 H2O
2.Փոխազդում է թթվածնի հետ.
Ռազմական քեյնսականություն
Ձևեր
Կարելի է առանձնացնել ռազմական քեյնսականության հետևյալ ձևերը՝
Քլորաջրածին
Քիմիական հատկությունները
4HCl + O2 → 2 H2O +2 Cl2↑
Ռազմական քեյնսականություն
Մշտական ռազմական տնտեսություն
Մշտական ռազմական տնտեսության հայեցակարգը ծագել է 1944 թվականին Էդ Սարդի (կեղծանունը` Ֆրենկ Դեմբի, Ուոլթեր Ս.Օուքս և թ. ն. Վենս) հոդվածում, տեսաբան, որը կանխատեսում էր հետպատերազմյան սպառազինությունների մրցավազքը։ Այն ժամանակ նա պնդում էր, որ Միացյալ Նահանգները կպահպանի ռազմական տնտեսության բնույթը, նույնիսկ խաղաղ պայմաններում ԱՄՆ ռազմական ծախսերը կմնան մեծ, ինչը կնվազեցնի գործազուրկների տոկոսը 1930-ականների համեմատ։ Նա ընդլայնեց այս վերլուծությունը 1950 և 1951 թվականներին ։
Պալաուի դրոշ
Պալաուի դրոշը Պալաուի պետական խորհրդանիշներից է։ Դրոշը ընդունվել է 1981 թվականի հունվարի 1-ին, այն ստեղծել է Բլաու Սկեբոնգի կողմից։ Դրոշը մշակված է Ճապոնիայի դրոշի հիման վրա։
Կապույտ գույնը խորհրդանշում է օվկիանոսը և ազգի տեղը դրա մեջ։ Դա Պալաուի դրոշը ասոցացվում է շատ այլ կղզիական պետությունների դրոշների հետ, մասնավորապես Միկրոնեզիայի Ֆեդերատիվ Նահանգների դրոշի հետ։ Այդ ժամանակ շրջանը տեղակայված չէր դրոշի կենտրոնում ինչպես Բանգլադեշի դրոշը, սակայն այստեղ այն մարմնավորում է ոչ թե արևը այլ լուսինը։ Ամբողջական լուսինը ցույց է տալիս ժամանակը համապատասխանաբար` ձկան որսը, փայտի հատումը, բերքի հավաքումը։ Ճապոնացի պրոֆեսոր ով ուսումնասիրել է Միջազգային հարաբերությունները հիշատակում է արել, որ հավանական է Պալաուի դրոշը ստեղծվել է Ճապոնիայի դրոշի հիման վրա։
Պատմական դրոշներ
Կատեգորիա:1981 դրոշներ Կատեգորիա:Պալաուի պետական խորհրդանիշեր Կատեգորիա:Ազգային դրոշներ
Քլորաջրածին
Քիմիական հատկությունները
2 Cu + 4 HCl → 2 H[CuCl2] + H2↑
4 H3O+ + 3 Cl− + NO3− NOCl + Cl2 + 6 H2O
3 Pt + 4 HNO3 + 18 HCl → 3 H2[PtCl6] + 4 NO↑ + 8 H2O
Կատեգորիա:Քլորի միացություններ Կատեգորիա:Քլորիդներ Կատեգորիա:Ջրածնային միացություններ
Ռազմական քեյնսականություն
Էմպիրիկ գնահատականներ
Շատ տնտեսագետներ փորձել են գնահատել ռազմական ծախսերի մուլտիպլիկատիվ ազդեցությունը, սակայն ստացել են խառը արդյունքներ։ 42 առաջնային ուսումնասիրությունների մետա-վերլուծությունը` 243 գնահատականներով, ցույց է տվել, որ ռազմական ծախսերը հակված են մեծացնել տնտեսությունը ռազմական արտահանմամբ զարգացած երկրներում, բայց նվազեցնում են տնտեսությունը ավելի քիչ զարգացած երկրներում՝ ընդհանուր առմամբ քաղաքական կոռուպցիայի ավելի բարձր մակարդակներով ։
Արտաքին գործոններ
Արտաքին գործոնները հազվադեպ են հաշվի առնվում, եթե երբևէ հաշվի առնվում են, մուլտիպլիկատիվ էֆեկտը գնահատելիս։ Դա կարող է լուրջ խնդիր դառնալ ռազմական ծախսերի համար։ Օրինակ ՝ Իրաքի և Լևանտի իսլամական պետությունը (ԻԼԻՊ) հիմնականում ապավինում է ռազմաավարային զենքին։ Օրինակ Մոսուլում 2014 թվականի հունիսի 4-ից 10-ն ընկած ժամանակահատվածում 500-ից 600 ԻԼԻՊ զինծառայողներից բաղկացած խումբը կարողացավ գրավել վեց դիվիզիայի արժողությամբ ռազմավարական սպառազինություն` բոլորը մատակարարված ԱՄՆ-ից, այն ուժերից, որոնց թիվը, ըստ փաստաթղթերի կազմում էր 120,000 մարդ ։ Ռազմական ծախսերի մուլտիպլիկատիվ ազդեցությունը դիտարկելիս սպանված մարդիկ և ոչնչացված գույքը հաշվի չեն առնվում։ Միակ բանը, որ հաշվի է առնվում, գողացվածի դիմաց զենքի վաճառքի ավելացումն է և ԻԼԻՊ-ի դեմ պայքարի հետ կապված ծախսերը։ Սա դիտվում է որպես Միացյալ Նահանգների ՀՆԱ-ի աճ, և ենթադրվում է, որ դա լավ է։
Արտաքին հղումներ
Կատեգորիա:Քեյնսականություն Կատեգորիա:Տնտեսական պատմություն Կատեգորիա:Տնտեսագիտական գաղափարախոսություններ Կատեգորիա:Մակրոտնտեսագիտություն
Մալյավչինո
Մալյավչինո (Малявчино), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 80 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Օյերդորֆ
Օյերդորֆ (Euerdorf), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Բադ Կիսինգեն շրջանի կազմում։ Բնակչությունը կազմում է 1575 մարդ (ըստ 2010 թվականի դեկտեմբերի 31-ի) ։ Տարածքը կազմում է 16,34 կմ²։ Պաշտոնական կոդ՝ 09 6 72 122։
Կոմունան բաժանված է 2 գյուղական համայնքի։
Արտաքին հղումներ
Կատեգորիա:Գերմանիայի քաղաքներ
Գուանչժոուի միջազգային ֆինանսական կենտրոն
Գուանչժոուի միջազգային ֆինանսական կենտրոն (广州国际金融中心 廣州國際金融中心), մոդեռնիզմի ոճով կառուցված երկնաքեր, որը գտնվում է ՉԺՀ Գուանդուն նահանգի Գուանչժոու քաղաքում։ Գուանչժոուի երկվորյակ-աշտարակներից (Guangzhou Twin Towers,  广州双子大楼) արևմտյանն է։ Արևելյան երկվորյակը Գուանչժուի ֆինանսական կենտրոնն է (CTF), որը կառուցվել է 2016 թվականին։
Նախագիծ և ճարտարապետություն
2005 թվականին հայտարարվեց մրցույթ, որի ընթացքում մասնակիցները պետք է ներկայացնեին քաղաքի այցեքարտ հավակնող երկվորյակ աշտարակների նախագծեր։ Ներկայացված 12 հավակնորդներից հաղթող ճանաչվեց անգլիական ճարտարապետական «Wilkinson Eyre Architects» ընկերության «Crystal» նախագիծը Շենքն ունի պտտեցված եռանկյունու տեսք, որը դրական ազդեցություն ունի էներգասպառման տեսանկյունից։ Հիմքից դեպի վեր ուղղությամբ շենքը մինչև կենտրոն թեթևակի լայնանում է և մինչև տանիք՝ նեղանում։ Աշտարակի միջուկը կառուցված է երկաթբետոնից, նրա արտաքին կառուցվածքը պայմանավորված է խողովակներով ստեղծված կարկասով, իսկ արտաքինից այն ամբողջովին երեսապատված է ապակիներով։ 2006 թվականին Կաննում անցկացված անշարժ գույքի «MIPIM Architectural Review Future Project Awards 2006» մրցույթում արժանացել է հատուկ մրցանակի՝ «Երկնաքեր» անվանակարգում ։
Շենքի կառուցվածք
4 ստորգետնյա հարկեր ծառայում են որպես մեքենաների կայանատեղի։ Մինչև 70-րդ հարկը տեղակայված են գրասենյակային տարածքները։ 70-ից 90-րդ հարկերում տեղակայված է հյուրանոցների միջազգային ցանցին պատկանող 5 աստղանի Four Seasons հյուրանոցը։ 99-րդ և 100-րդ հարկերում տեղակայված են սրճարաններ, ռեստորաններ և դիտահարթակ։ 103 հարկը ծառայում է որպես ուղղաթիռների կայանատեղի։
Միդլսբրո ՖԱ
«Միդլսբրո» (Middlesbrough Football Club; ), անգլիական պրոֆեսիոնալ ֆուտբոլային ակումբ Միդլսբրո քաղաքից, Հյուսիսային Յորքշիր կոմսությունից։ Հիմնադրվել է 1876 թվականին։ 1995 թվականից իր տնային խաղերն է անցկացնում «Ռիվերսայդ» մարզադաշտում։ 2015-16 մրցաշրջանում կխաղա Պրեմիեր Լիգայում։ Երկրպագուների շրջանում առավել հայտնի է ակումբի «Բորո» անվանումը։ Ակումբի գույներն են կարմիրը և սպիտակը։
Արտաքին հղումներ
Կատեգորիա:Անգլիական ֆուտբոլային ակումբներ Կատեգորիա:Անգլիայի Պրեմիեր լիգայի ակումբներ
Գործազրկության նպաստ
Գործազրկության, գործազրկության ապահովագրություն, գործազրկության վճար, գործազրկության փոխհատուցում, գործազուրկ և գոյության որևէ միջոց չունեցող անձանց դրամական հատուկ օգնություն։ Որպես կանոն, գյուղատնտեսական բանվորներին չի տրվում; Նպաստի համար դրամական հատկացումները հաճախ կատարում են աշխատավորները և ձեռնարկատերերը՝ հավասար չափով, երբեմն միայն ձեռնարկատերերը (ԱՄՆ-ում և Իտալիայում), կամ նպաստները տրվում են ամբողջապես պետական միջոցների հաշվին (Ավստրալիայում, Նոր Զելանդիայում, Լյուքսեմբուրգում)։ Դանիայում, Ֆինլանդիայում, Շվեդիայում նպաստը տրվում է արհմիությունների կազմակերպած կամավորական ֆոնդերի անդամներին։
Գործազրկության նպաստը գործազրկության բոլոր համակարգերում գործազրկության առաջին 2—7 օրերի (սպասման ժամանակաշրջան) համար նպաստ չի տրվում։ Վճարման առավելագույն ժամկետը 3—6 ամիս է։ Սովորաբար կազմում է աշխատավարձի 30— 60%-ը։
Նպաստ ստանալու համար պահանջվում է հատկացումներ կատարելու որոշակի ստաժ, աշխատանքի բորսայում կանոնավոր գրանցում, աշխատանքի ինքնուրույն ակտիվ որոնում։ «Զանցանքի» և գործադուլին մասնակցելու համար աշխատանքից ազատելու, կամովին աշխատանքից հեռանալու, առաջարկված աշխատանքից հրաժարվելու են դեպքերում նպաստ գործազրկության չի տրվում։
(3055) Աննապավլովա
(3055) Աննապավլովա (Annapavlova), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 4-ին Տամարա Սմիռնովայի կողմից Նաուչնիում ։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Տամարա Սմիռնովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ումշլագպլաց հուշարձան
Ումշլագպլաց հուշարձան (Umschlagplatz-Denkmal), (ամբողջական անվանումը՝ Պատ–հուշարձան Ումշլագպլաց), հուշարձան, որը գտնվում է Վարշավայում՝ Ստավկի փողոցում՝ նախկին բեռնման հրապարակի տարածքում, որտեղից 1942-1943 թվականներին գերմանացիները Վարշավայի գետտոյից Տրեբլինկայի ոչնչացման ճամբար և լյուբլինյան շրջանի ճամբարներ են տարել ավելի քան 300 հազար հրեաների։
Նկարագրություն
Հուշարձանը բացվել է 1988 թվականի ապրիլի 18-ին՝ Վարշավայի գետտոյում ապստամբության մեկնարկի 45-ամյակի նախաշեմին ։ Ստեղծվել է ճարտարապետ Հաննա Շմալենբերգի և քանդակագործ Վլադիսլավ Կլամերուսի նախագծի հիման վրա։ Այն ունի սպիտակ չորսմետրանոց պատի ձև՝ հուշարձանի ճակատային պատի վրա սև ժապավենով, ինչը հրեական ծիսական զգեստների ծաղիկների խորհրդանիշն է։ Պարսպապատված տարածքը ուղղանկյունաձև է՝ 20 × 6 մ չափսով, որը խորհրդանշում է երկաթուղային բաց վագոն։ Կոթողի ներքին պատին այբբենական կարգով՝ Aby-ից մինչև Żanny, փորագրված են 400 լեհական և հրեական ամենատարածված անունները մինչև պատերազմը ։ Դրանք ցույց են տալիս երկու համայնքների դարավոր գոյակցությունը Վարշավայում և նրանց մշակույթների ու կրոնների ներթափանցումը։ Յուրաքանչյուր անուն խորհրդանշորեն նշանավորում է նաև Վարշավայի գետտոյի հազարավոր զոհերի հիշատակը։ Պատի կենտրոնական մասում գտնվում են չորս քարե ցուցանակներ հետևյալ լեզուներով՝ լեհերեն, իդիշ, անգլերեն և եբրայերեն.